open-index/open-wikipedia-markdown huggingface dataset:
ஜஸ்ட் டயல்

**ஜஸ்ட் டயல்**, (*JustDial*) (BSE:535648) மும்பையைத் தலைமையிடமாகக் கொண்ட தொலைபேசி, இணையதளத் தேடுதல் சேவை நிறுவனமாகும். இந்த நிறுவனம் 1996 ஆம் ஆண்டு பிப்ரவரி மாதம் 16 ஆம் நாள் தொடங்கப்பட்டது. ஜஸ்ட் டயல் நிறுவனத்தை நிறுவியவர் வி. எஸ். எஸ் மணி ஆவார். அவரே தற்போது நிறுவனத்தின் தலைவராகவும் மற்றும் தலைமைச் செயல் இயக்குனராகவும் விளங்குகிறார்.

இந்த நிறுவனம் விளம்பரச் சேவைகளை வழங்குகிறது. வாடிக்கையாளர்கள் இந்த நிறுவனத்தை தொடர்பு கொண்டு தாங்கள் வேண்டும் சேவையையோ, பொருளையோ கூறினால், அதனை வழங்கும் நிறுவனங்களின் பட்டியலை அவர்களுக்கு அனுப்பும்.
2018 ஆம் ஆண்டின் படி இந்நிறுவனம் 11,500 ஊழியர்களை கொண்டுள்ளது. மேலும் 2019 ஆண்டின் கணக்கின் படி இந்நிறுவனம் நாளொன்றுக்குச் சராசரியாக 19 லட்சம் அழைப்புகளைப் பெறுகிறது. ஜஸ்ட் டயல் நிறுவனம் மும்பை பங்குச் சந்தையில் பட்டியிலிடப்பட்டுல்லது. இந்நிறுவனத்தின் தொலைபேசி 
எண் 08888888888 ஆகும்.justdial India No.1 Local Search Engine..

## மேற்கோள்கள்

பகுப்பு:இந்திய நிறுவனங்கள்
தோரியம்(IV) சல்பைடு

**தோரியம்(IV) சல்பைடு** (Thorium(IV) sulfide) என்பது ThS2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மத்தில் ஒரு தோரியம் அணு இரண்டு கந்தக அணுக்களுடன் அயனிப் பிணைப்பாகப் பிணைந்துள்ளது. அடர் பழுப்பு நிறத்தில் உள்ள இச்சேர்மம் 1905° செ வெப்பநிலையில் உருகுகிறது. தோரியம்(IV) சல்பைடு தைட்டானியம் ஈராக்சைடின் அதே அணிக்கோவை படிக அமைப்பை ஏற்றுள்ளது.

## மேற்கோள்கள்

 

பகுப்பு:சல்பைடுகள்
பகுப்பு:தோரியம் சேர்மங்கள்
அரிச்சந்திரா நதி

**அரிச்சந்திரா நதி**  நாகை மாவட்டத்தின் வேதாரண்யம் பகுதியில் தலைஞாயிறு ஒன்றியம் மணக்குடியில் தொடங்கி பல கிராமங்கள் வழியாகச் சென்று கடைமடைப்பகுதியான தலைஞாயிறு பகுதியில் நாலுவேதபதி கிராமத்தின் 55 பாலம் வழியாக கடலில் கலக்கிறது. இது கோரையாற்றில் இருந்து பிரிகிறது. அரிச்சந்திரா நதியின் கடைமடை பகுதியில் பிரிஞ்சுமுலை அணை உள்ளது. இந்நதி நீரைக் கொண்டு ஆலங்குடி, மணக்குடி, தலைஞாயிறு, தொழுதூர், பழையாற்றான்கரை உள்ளிட்ட 20 கிராமங்களில் விவசாயம் செய்யப்படுகிறது. மன்னார்குடி, திருத்துறைப்பூண்டி, தலைஞாயிறு ஆகிய பகுதிகளுக்கு இந்நதி வடிகாலாகவும் உள்ளது. மேலும், இதன் மூலமாக உள்புகும் கடல்நீரைக் கொண்டு பல நூறு ஏக்கரில் இறால் பண்ணைகளும் இயங்கி வருகின்றன. இந்த இறால் பண்ணைகளில் இருந்து வெளியேற்றப்படும் கழிவுநீரால் நிலத்தடி நீர் மட்டம் 5 அடி வரை உப்பாக மாறிவிட்டதால் தலைஞாயிறு பகுதியில் உள்ள குளம், கிணறுகள், குட்டைகளில் உள்ள தண்ணீரை கால்நடைகள் கூட பயன்படுத்த முடியாத அளவிற்கு உப்பாகி விட்டது. 

## மேற்கோள்கள்

பகுப்பு:திருவாரூர் மாவட்ட ஆறுகள்
மிதப்புயரம்

ஒரு கப்பல் அடிப்பகுதியின் மிதப்புயரம் (draft) என்பது, நீர்மட்டத்துக்கும் கப்பலின் அடிமட்டத்துக்கும் இடையில் உள்ள நிலைக்குத்துத் தூரம் ஆகும். மிதப்புயரம், ஒரு கப்பல் அல்லது படகு பயணம் பாதுகாப்பாகச் செய்யக்கூடிய ஆகக்குறைவான நீரின் ஆழத்தைக் குறிக்கும்.  மிதப்புயரத்தை அறிவதன் மூலம் நீரின் மொத்த இடப்பெயர்ச்சியைக் கணித்து, ஆர்க்கிமிடீசின் விதியைப் பயன்படுத்துவதன் மூலம் கப்பலில் ஏற்றப்பட்டுள்ள சரக்குகளின் எடையைக் கணிக்க முடியும். கப்பல் கட்டுமிடத்தில் தயாரிக்கப்படும் ஒரு அட்டவணை ஒவ்வொரு மிதப்புயரத்துக்கும் எவ்வளவு நீர் இடப்பெயர்ச்சி ஏற்படும் என்பதைக் காட்டும்.

## மேற்கோள்கள்

பகுப்பு:கப்பல் அளவைகள்
புளியாரை

**புளியாரை** (அறிவியல் பெயர் : *Oxalis corniculata*) சில மருத்துவகுணங்களை உடையது. இதனை *புளியாக்கீரை*, *புளிக்கீரை* என்ற பெயர்களில் அழைக்கின்றனர். புளியாரைக் கீரை வயல் வரப்புகளிலும், நீரோடை வாய்க்கால்களிலும், ஈரப்பதம் நிறைந்த பகுதிகளிலும் நிலத்திலும் படர்ந்து காணப்படும். இதன் இலைகளும், மெல்லிய தண்டுப் பகுதியும் உணவில் சேர்க்கப்படுகிறது
.
இக்கீரை புளிப்புச் சுவைவை வழங்குவதால் புளியாரை என்று பெயர் பெற்றது. இதன் இலைகள் பிளவுபட்ட மூன்று சிற்றிலைகளாக இருக்கும். சிற்றிலைகள் முன்னோண வடிவில் இதயக் குறியீட்டை ஒத்ததாக இருக்கும்.

## இலக்கியம்
போகர் 7000 சப்த காண்டம் 623 ஆம் பாடல்
ஆமப்பா சிறுகீரை அரைக்கீரையாகும் அதிகமாம் **புளியாரை** நல்லாரையாகும் போமப்பா 
பொன்னி நல்லாங்கன்னியாகும் புளிப்பான நெல்லிக்காடீநு வூற்காயாகும் தேமப்பா 
வழுதலங்காடீநு பீர்க்கங்காயாகும் சிறப்பான மூசலாகும் ஊர்க்குருவியாகும் வாமப்பா
மரையாகும் மானுமாகும் வகையாக இப்படிதான் பத்தியமாயுண்ணே

## மேற்கோள்கள்

பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
பகுப்பு:கீரைகள்
பகுப்பு:தமிழ்நாட்டின் தாவரங்கள்
கடனுறுதிச் சீட்டு

**கடனுறுதிச் சீட்டு** (ஆங்கிலம்: *Promissory note*) என்பது  ஒரு வகை கடன் பத்திரம். இது பெரும்பாலும் பேச்சு வழக்காக *புரோநோட்டு* என அழைக்கப்படுகிறது. கடனுறுதிச் சீட்டு என்பது கடன் வாங்குபவர் கடன் கொடுப்பவருக்கு எழுதிக் கொடுப்பது. இது ஒரு பதிவு செய்யப்படாத பத்திரம். இதற்கு சாட்சிகள் உண்டு.  இந்த கடனுறுதிச் சீட்டுக்கான காலஅளவு (செல்லுபடியாகும் காலம்) மூன்று வருடங்கள். மூன்று வருடங்களுக்கு மேல் தொடரவேண்டுமெனில் புதிதாக கடனுறுதிச் சீட்டு எழுத வேண்டும் அல்லது இந்த கடனுறுதிச் சீட்டு வரத்து அதாவது வரவு வைக்கவேண்டும். உட்புறத்தில் நான் இந்த தேதியில் (எ.கா:ரூ-1000/-) அசலில் செலுத்தியுள்ளேன் என்று எழுதி கையொப்பம் இட வேண்டும். இதனடியில் சாட்சிகள் (2 நபர்கள்) கையொப்பம் இடவேண்டும். சாட்சி கையெழுத்து போடுபவர் தனது தந்தை பெயர், ஊர் போன்ற விபரத்தையும் எழுத வேண்டும். கடனுறுதிச் சீட்டு எழுதிக்கொடுப்பவர் ஒரு ரூபாய் வருவாய் முத்திரை (revenue stamp) ஒட்டி அதன் மேல் கையொப்பம் இடவேண்டும். அப்படி கையொப்பம் இடவில்லை என்றால் கடனுறுதிச் சீட்டு செல்லாது. மேலும் கடனுறுதிச் சீட்டு எழுதிக்கொடுத்து பணம் பெற்றவர் திருப்பி செலுத்தவில்லை என்றால் பணம் கொடுத்தவர் நீதிமன்றத்தில் கடனுறுதிச் சீட்டைத் தாக்கல் செய்தால் நீதிமன்றத்தின் மூலம் தீர்வு காணலாம். கடன் செலுத்தாதவர்களுடைய சொத்துக்களை நீதிமன்றம் பறிமுதல் செய்து கடன் கொடுத்தவருக்கான தொகையை வழங்கிவிடும்.

## மேற்கோள்கள்

பகுப்பு:ஆவணங்கள்
பகுப்பு:நிதி
சதிவாசகா

**யதிரிஷபர்**  (*Yativṛṣabha*,  *Jadivasaha*) என்ற அறியப்படும் இந்தியக் கணிதவியலாளர், ஒரு சமணத்  துறவியுமாவார். இவர் 6வது நூற்றாண்டில் (500-570) வாழ்ந்தவராக நம்பப்படுகிறார். இரு பெரும் கணிதவியலாளர்களான ஆரியபட்டர் (476-550) மற்றும் பிரம்மகுப்தர் (598-668) காலத்தில் வாழ்ந்தவர்.

இவர் இயற்றிய நூல் *'திலோயபன்னதி*. இந்நூல் சமண சமய தத்துவ கண்ணோட்டத்திலிருந்து அண்டவியலை விளக்குகிறது. மேலும் வேலை மற்றும் காலத்தின் அளவையின் அலகை பற்றியும், முடிவிலி பற்றிய பல்வேறு கருத்துகளையும் இந்நூல் விளக்குகிறது.

## மேற்கோள்கள்
**

## வெளியிணைப்புகள்
*  (PDF version)

பகுப்பு:இந்தியக் கணிதவியலாளர்கள்
பகுப்பு:சமணத் துறை அறிஞர்கள்
குருதிச் சர்க்கரை ஒழுங்கு

**குருதிச் சர்க்கரை ஒழுங்கு** (Blood sugar regulation) என்பது  இரத்த-சர்க்கரையளவைக் க் கட்டுபடுத்தும் செயற்பாங்கு ஆகும். இது பல்வேறு இயக்குநீர்களால் நிகழ்கிறது. குறிப்பாக, இன்சுலின், வளர்ச்சியூக்கத் தடுப்பி, குளூக்கோகான்(Glucagon)என்ற கணைய இயக்குநீர்,  எபிநெப்ரின்(Epinephrine),  கார்ட்டிசால் (cortisol), அண்ணீரகப் புறணியூக்க இயக்குநீர், வளர்ச்சி இயக்குநீர்(somatotropin), தைராய்டு இயக்குநீர் போன்ற இயக்குநீர்கள் கட்டுபடுத்துகின்றன. இதனால் நமது உடலின்ஒருசீர்த்திடநிலை கட்டிக் காக்கப்படுகிறது.

## உணவுக் காரணிகள்
*கனோடெர்மா, *[[Grifola frondosa]]*), *[[Agaricus blazei]]*  போன்ற உணவுக்காளான்களை, நமது உணவில் எடுத்துக் கொள்வதால், நமது உடலின் குருதிச் சர்க்கரைக் குறைவதைக் கண்டறிந்துள்ளனர்.

* குரோமியம் போன்ற சில வேதியியல் உப்புகள் மாவுச் சர்க்கரை வளர்சிதை மாற்றத்தில்(glucose_metabolism ) முக்கியப் பங்கு வகிக்கின்றன.

## காட்சியகம்

File:Ganoderma lucidum 1.jpg|*Ganoderma lucidum*(கனோடெர்மா)
File:Agaricus_subrufescens.jpg|*Agaricus blazei *
File:Eikhaas.JPG|*Grifola frondosa*


## மேற்கோள்கள்

பகுப்பு:அகச்சுரப்பித் தொகுதி
பகுப்பு:ஊட்டச்சத்து, வளர்சிதைமாற்ற நோய்கள்
அரசினர் மேல்நிலைப் பள்ளி, அலங்கானூர்

**அரசினர் மேல்நிலைப்பள்ளி, அலங்கானூர்** என்பது இராமநாதபுரம் மாவட்டம், முதுகுளத்தூர் வட்டம், அலங்கானூர் ஊராட்சிக்கு உட்பட்ட அலங்கானூர் கிராமத்தில்  உள்ள ஒரு அரசினர் மேல்நிலைப்பள்ளியாகும். பரமக்குடி கல்வி மாவட்டத்தில் அமைந்துள்ளது.  இப்பள்ளிக்கான முதன்மைக்கல்வி அலுவலகம் இராமநாதபுரத்திலும், மாவட்டக்கல்வி அலுவலகம் பரமக்குடியிலும் உள்ளது. 2015 ஆம் ஆண்டு நடந்த பன்னிரெண்டாம் வகுப்பு அரசுப் பொதுத்தேர்தலில்  நூறுசதவீத தேர்ச்சி பெற்ற பத்து இராமநாதபுர மாவட்ட அரசுப்பள்ளிகளில் இப்பள்ளியும் ஒன்று.

## அமைவிடம்
பரமக்குடி பேருந்து நிலையத்திலிருந்து 20 கி.மீட்டர் தொலைவிலும், முதுகுளத்துாா் பேருந்து நிலையத்திலிருந்து சுமாா் 15 கி.மீ தொலைவிலும் இப்பள்ளி அமைந்துள்ளது. பள்ளியானது கீழத்துாவல் காவல் நிலையத்திற்கு உட்பட்டதாகும். 

## வரலாறு
இப்பள்ளியில், 1963ஆம் ஆண்டில் அரசினர் உயர்நிலைப்பள்ளியாக முதன் முதலில் தொடங்கப்பட்டது. 2006ல் மேல்நிலைப்பள்ளியாக தரம் உயர்த்தப்பட்டது.  பள்ளியின் இடம் சுமாா் 5 ஏக்கா் இடப்பரப்பளவு ஆகும். இதில் கட்டிடம் இட அமைவானது இரண்டு ஏக்காிலும், விளையாட்டு மைதானம் மூன்று ஏக்காிலும் உள்ளது. 

## பாடப் பிரிவுகள்
பள்ளியில் உயர்நிலையில்  6 முதல்  10ம் வகுப்பும் மேல்நிலையில் 11மற்றும் 12ம் வகுப்பில் கணிதம் மற்றும் உயிரியல் பாடமும், கணினி மற்றும் உயிாியல் பாடம் என இரண்டு பிாிவுகள் உள்ளன.
## மேற்கோள்கள்

## வெளியிணைப்புகள்
*http://www.elections.tn.gov.in/PDF/ac212.htm 
பகுப்பு:இராமநாதபுரம் மாவட்டத்திலுள்ள அரசுப் பள்ளிகள்
பொரி கரப்பான்

**பொரி கரப்பான்** (Desmodium triflorum) என்பது மூன்றாவது பெரிய குடும்பத்தைச் சார்ந்த பூக்கும் தாவரம் ஆகும். இத்தாவரம் உலகம் முழுவதிலும் காணப்பாட்டாலும் பொதுவாக வெப்பமண்டல பிராந்தியத்திலிருந்து பரவியிருக்கலாம் என்று கூறப்படுகிறது. அமெரிக்காவின் தென் பகுதில் அதிக அளவு காணப்படுகிறது.


File:Desmodium triflorum in Kadavoor.jpg|தழை
File:Desmodium triflorum fruit and seeds.jpg|பழம் மற்றும் விதை
File:Desmodium triflorum at Peradeniya Royal Botanical Garden.jpg|இலங்கையில் பேராதனை என்ற இடத்தில் உள்ள தாவரவியல் பூங்காவில் *பொரி கரப்பான்* தாவரத்தின் தோற்றம் 

## மேற்கோள்

பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
காந்திநகர் (இராமநாதபுரம் மாவட்டம்)

**காந்திநகர்** தமிழ்நாடு மாநிலம், இராமநாதபுரம் மாவட்டம், பரமக்குடி வட்டம், எமனேஸ்வரம் அஞ்சல் பகுதிக்கு உட்பட்ட ஊராகும். பரமக்குடி நகராட்சியின் எல்லைக்குட்பட்ட 2 -வது வார்டாகும். பரமக்குடி பேருந்து நிலையத்திலிருந்து 2 கிலோ மீட்டர் தொலைவில் உள்ளது. இவ்வூரில் உள்ள மக்கள் தொகை சுமார் 1300 ஆகும்.

பகுப்பு:இராமநாதபுரம் மாவட்டத்திலுள்ள கிராமங்கள்
அரசு மேல்நிலைப் பள்ளி, காக்கூர்

**காக்கூர் அரசு மேல்நிலைப் பள்ளி** (*Government Higher Secondary School, Kakkoor*) இந்தியாவின் தமிழ்நாடு மாநிலம் இராமநாதபுரம் மாவட்டத்தில் உள்ள முதுகுளத்தூர் வட்டம் காக்கூர் கிராமத்தில் அமைந்துள்ளது. முதுகுளத்தூரிலிருந்து இராமநாதபுரம் செல்லும் சாலையில் 7 கி.மீ தொலைவில் காக்கூர் அரசு மேல்நிலைப் பள்ளி உள்ளது.  தமிழ்நாடு மாநில அரசாங்கத்தின் பள்ளிக்கல்வித் துறையின் கட்டுப்பாட்டில் பள்ளி செயல்படுகிறது. 6 முதல் 12 ஆம் வகுப்பு வரை படிக்கும் மாணவர்கள் இங்கு கல்வி கற்கின்றனர். மாணவர்கள் பல்வேறு போட்டிகளிலும் கலந்து கொள்கின்றனர்.  

காக்கூர் அரசு மேல்நிலைப் பள்ளி 5.25 ஏக்கரில் அமைந்துள்ளது. 3.00 ஏக்கரில் விளையாட்டு மைதானம் அமைந்துள்ளது. ‘ப’ வடிவ அமைப்பில் கட்டிடம் அமைக்கப்பட்டு இதில் 15 வகுப்பறைகளும் 4 ஆய்வக அறைகளும் அமைக்கப்பட்டுள்ளன. 

## மேற்கோள்கள்

பகுப்பு:இராமநாதபுரம் மாவட்டத்திலுள்ள அரசுப் பள்ளிகள்
கீரனூர் (இராமநாதபுரம்)

**கீரனூர்** என்பது தமிழ்நாட்டின், இராமநாதபுர மாவட்டத்தில் உள்ள சிற்றூராகும். இது முதுகுளத்தூரிலிருந்து சுமார் ஏழு கிலோமீட்டர் தொலைவில் உள்ளது. இங்கு பல்வேறு இன, மதத்தைச் சார்ந்தவர்கள் வாழ்ந்து வருகிறார்கள். சமத்துவ கிராமமாகத் திகழ்கிறது. இங்கு ஊராட்சி ஒன்றிய துவக்கப்பள்ளியும், அரசு உயர்நிலைப்பள்ளியும் செயல்பட்டு வருகிறது. இரு பள்ளியிலும் சேர்த்து  சுமார் 150 மாணவ, மாணவியர் பயின்று வருகிறார்கள்.

## மக்கள் பரம்பல்
முதுகுளத்தூர் ஊராட்சி ஒன்றியத்தில் உள்ள கீரனூர் கிராமத்தின் மொத்த மக்கட்தொகை 1,905ஆகும். அதில் ஆண்கள் 975 ஆகவும், பெண்கள் 930 ஆகவும் உள்ளனர். தலித்துகள் தொகை 383 ஆக உள்ளது. 

## மேற்கோள்கள்


பகுப்பு:இராமநாதபுரம் மாவட்டத்திலுள்ள கிராமங்கள்
நெறிஞ்சிப்பட்டி

**நெறிஞ்சிப்பட்டி** என்பது இராமநாதபுரம் மாவட்டம் கமுதி வட்டம் கோவிலங்குளம் ஊராட்சியில் அமைந்துள்ளது.

இக்கிராமமானது கமுதியிலிருந்து 15 கி.மீ. தொலைவிலும் சாயல்குடியிலிருந்து 17 கி.மீ. தொலைவிலும் அமைந்துள்ளது. இக்கிராமத்தில் சுமார் 600 குடியிருப்புகளுக்கும் மேல் உள்ளது. விவசாயமானது முக்கிய வாழ்வாதாரம் ஆக உள்ளது. விவசாயத்தில் நெல், பருத்தி, மிளகாய், கரும்பு, மக்காச்சோளம், கேழ்வரகு, குதிரைவாலி, மேலும் பல பயிர்கள் பயிர்ப்படுகின்றன. இந்த விவசாய உற்பத்தியின் மூலமாக நேரடியாக அருகில் அமைந்துள்ள கிராம மக்களுக்கு வேலைவாய்ப்பை அளிக்கிறது. இங்கு உற்பத்தி செய்யப்படும் பருத்தி, மிளகாய், மக்காச்சோளம். கேழ்வரகு, குதிரைவாலி பெரும்பாலும் சுமார் 65 கி.மீ. தொலைவில் உள்ள விருதுநகர் அங்காடிக்கே கொண்டு செல்லப்படுகிறது. மிகவும் பிரசித்திபெற்ற காளியம்மன் கோவில் அமைந்துள்ளது.

பகுப்பு:இராமநாதபுரம் மாவட்டத்திலுள்ள கிராமங்கள்
ஒட்டுமொத்த நீளம் (கப்பல்)

கப்பலொன்றின் **ஒட்டுமொத்த நீளம்** (*length overall*, சுருக்கமாக LOA, o/a, o.a. அல்லது oa) எனப்படுவது, நீர்மட்டத்துக்கு இணையாக அளக்கப்படும் அக்கப்பலின் உடற்பகுதியின் ஆகக்கூடிய நீளம் ஆகும். கப்பலை அதற்குரிய இடத்தில் நிறுத்துவதில் இந்நீளம் முக்கியமானது. கப்பலின் அளவைக் குறிப்பிடுவதற்கான மிகவும் பொதுவான வழியும் இதுவாகும். அத்துடன், படகு நிறுத்துமிடங்களில் அதற்கான கட்டணங்களைக் கணிப்பிடுவதற்கும் இந்த நீளம் பயன்படுகிறது (எகா: ஒரு மீட்டர் ஒட்டுமொத்த நீளத்துக்கு £2.50).

ஒட்டுமொத்த நீளம் கப்பலின் உடற்பகுதியில் மட்டுமே அளக்கப்படுகிறது. இதிற் பொருத்தப்படும் முகப்புச்சட்டம், பிற இணைப்புகள் போன்றவை கணக்கில் எடுக்கப்படுவதில்லை. இவ்வாறுதான் சில பந்தயப் படகுகளும், உயர் கப்பல்களும் இந்தச் சொல்லைப் பயன்படுத்துகின்றன. அதேவேளை வேறு சில மூலங்கள் முகப்புச்சட்டங்களையும் ஒட்டுமொத்த நீளத்தில் சேர்த்துக்கொள்கின்றன. ஒட்டுமொத்த நீளத்தைக் குறிப்பிடுவதில் உள்ள, "சட்டத்தோடு கூடிய நீளம்", "முகப்புச்சட்டம் உள்ளிட்ட மொத்த நீளம்", "நிறுத்த நீளம்", "முகப்புச் சட்டம் உள்ளிட்ட ஒட்டுமொத்த நீளம்" போன்ற மேலும் பல முறைகள் குழப்பத்தை ஏற்படுத்தக்கூடியவை.

## மேற்கோள்கள்

பகுப்பு:கப்பல் அளவைகள்
அமர்நாத் விரைவுவண்டி

இந்தியாவிலுள்ள குவஹாத்திக்கும் ஜம்மு தாவிக்கும்  இடையே அமர்நாத் அதிவிரைவு ரயில் செயல்படுகிறது. இது அசாம், மேற்கு வங்கம், பீகார், உத்தர பிரதேசம், உத்ரகாண்ட், ஹரியானா, பஞ்சாப் மற்றும் ஜம்மு காஷ்மீர் ஆகிய எட்டு மாநிலங்களை இணைப்பதாக இந்த ரயில் சேவை அமைந்துள்ளது. ஜம்மு காஷ்மீர் பகுதியில் அமைந்துள்ள அமர்நாத் கோவிலினை அடிப்படையாகக் கொண்டு **அமர்நாத் அதிவிரைவு ரயில்** என்று பெயர் சூட்டப்பட்டது.

## வழித்தடமும் நிறுத்தங்களுக்கான நேரமும்

## வண்டி எண் 15098
இது சஹாரன்புர் சந்திப்பில் இருந்து பரௌனி சந்திப்பு வரை செயல்படுகிறது. மணிக்கு சராசரியாக 52 கிலோ மீட்டர் வேகத்தில், சுமார் 1185 கிலோ மீட்டர் தொலைவினை 22 மணி நேரம் மற்றும் 30 நிமிடங்களில் கடக்கிறது. இது இலக்குகளுக்கு இடைப்பட்ட 195 ரயில் நிறுத்தங்களில், 17 நிறுத்தங்களில் மட்டுமே நின்று செல்கிறது. புறப்படும் நேரத்தில் சராசரியாக 17 நிமிடங்கள் தாமதத்தினையும், சென்றடையும் நேரத்தில் சராசரியாக ஒரு மணிநேரம் மற்றும் 13 நிமிடங்கள் தாமதத்தினையும் கொண்டுள்ளது.

## வண்டி எண் 15097
இது பரௌனி சந்திப்பில் இருந்து ஜம்மு டவி வரை செயல்படுகிறது. மணிக்கு சராசரியாக 52 கிலோ மீட்டர் வேகத்தில், சுமார் 1643 கிலோ மீட்டர் தொலைவினை 31 மணி நேரம் மற்றும் 35 நிமிடங்களில் கடக்கிறது. இது இலக்குகளுக்கு இடைப்பட்ட 271 ரயில் நிறுத்தங்களில், 24 நிறுத்தங்களில் மட்டும் நின்று செல்கிறது. புறப்படும் நேரத்தில் சராசரியாக 4 நிமிடங்கள் தாமதத்தினையும், சென்றடையும் நேரத்தில் சராசரியாக ஒரு மணிநேரம் மற்றும் 23 நிமிடங்கள் தாமதத்தினையும் கொண்டுள்ளது.

## குறிப்புகள்

பகுப்பு:இந்திய விரைவுவண்டிகள்
குலசேகரக்கால்

இராமநாதபுரம் மாவட்டம் மற்றும் வட்டம்,சித்தார்கோட்டை ஊராட்சிக்கு உட்பட்ட  **குலசேகரக்கால்** (KULASEKARAKKAL)கிராமம் மாவட்டத் தலைநகரிலிருந்து 14 கி மீ தொலைவில் அண்ணா பல்கலைக் கழகத்திற்கு கிழக்கே அமைந்துள்ளது.இக்கிராமத்திலிருந்து ஒரு கி மீ தொலைவில் கிழக்கே வங்காள விரிகுடா கடல் உள்ளது.இக்கிராமத்தில் 300க்கு மேற்பட்ட குடும்பங்கள் உள்ளது.இங்கு விவசாயம் பிரதானத் தொழிலாக உள்ளது.இது தவிர கட்டிடத் தொழிலாளிகளாகவும் தச்சுத் தொழில் புரிபவர்களாகவும் உள்ளனர்.100க்கும் மேற்பட்ட  முதுகலை மற்றும் இளங்கலை பட்டதாரிகள் உள்ளனர்.இதில் ஒருசிலர் மட்டும் ஆசிரியப்பணியிலும்,வங்கிப் பணியிலும் காவல் துறை பணியிலும் உள்ளனர்.இங்கு ஒரு தொடக்கப்பள்ளியும் ஒரு அங்கன்வாடியும் கிராமத்தின் பேருந்து நிறுத்தத்திலிருந்துமேற்கு திசையில் உள்ளது.இங்குள்ள மாரியம்மன் கோவில் மற்றும் பேச்சியம்மன் கோவிலும் பிரசித்தி பெற்றது. இக்கிராமத்தின் பேருந்து நிறுத்தத்தில் உள்ள பிள்ளையார் கோவிலும் சிறப்புப் பெற்றது.இக்கிராமத்தின் எல்லைகளாக கிழக்கே பழனிவலசை கிராமமும் மேற்கே குலசேகரக்கால் கண்மாயும் வடக்கில் அம்மாரி கிராமமும் தெற்கில் கோகுலவாடி கிராமமும் உள்ளது.இக்கிராமத்திற்கு இராமநாதபுரத்திலிருந்து 6,6A,6B அரசு நகர் பேருந்துகளும் நிஜாம் செய்யது பாத்திமா தனியார் பேருந்துகளும் அழகன்குளம் வரை இயக்கப்படுகிறது.
## மேற்கோள்

## வெளியிணைப்புகள்
* http://www.icbse.com/schools/pups-kulasekarakkal/33270901201

பகுப்பு:இராமநாதபுரம் மாவட்டத்திலுள்ள கிராமங்கள்
நிலைக்குத்துகளிடை நீளம்

கப்பல்களில் **நிலைக்குத்துகளிடை நீளம்** (Length between perpendiculars) என்பது. நீர்மட்டத்துக்கு இணையாக மிக முன்புறத்தில் இருக்கும் மேற்பரப்புக்கும், கப்பலின் பின்புறக் கம்பத்தின் பின் மேற்பரப்பு அல்லது பின்புறத்தின் முதன்மை நிலைக்குத்து உறுப்புக்கும் இடையில் உள்ள தூரம் ஆகும். கப்பலில் பின்புறக் கம்பம் இல்லாவிடில், சுக்கானின் நிலைக்குத்துத் தண்டின் முதன்மை அச்சு இந்த நீளத்தின் பின் முடிவிடமாகப் பயன்படுகிறது.

இந்த நீளத்தைப் பின்புறத்தில் பின்புறக் கம்பம் அல்லது சுக்கான் வரை அளப்பது, கப்பலின் தாங்குதிறன் குறித்த நியாயமான அளவைக் கொடுக்கும் என நம்பப்படுகிறது. சிலவகைக் கப்பல்களில் எல்லா நடைமுறை நோக்கங்களுக்கும் இது, நீர்மட்ட நீளத்தையே குறிக்கிறது. ஆனால், சரிவான முகப்பைக் கொண்ட கப்பல்களில் மிதப்புயரம் மாறும்போது நீர்மட்ட நீளமும் மாறுவதால், ஒரு குறித்த அளவு சுமைதாங்கும் நிலையிலேயே இந்நீளம் அளக்கப்படுகிறது.

## மேற்கோள்கள்

## இவற்றையும் பார்க்கவும்
* ஒட்டுமொத்த நீளம்

## வெளியிணைப்புகள்
* Perpendiculars and Length Between Perpendiculars 

பகுப்பு:கப்பல் அளவைகள்
திருவரங்குளம்

**திருவரங்குளம்** (*Thiruvarankulam*) புதுக்கோட்டை மாவட்டம், திருவரங்குளம் ஊராட்சி ஒன்றியம், திருவரங்குளம் ஊராட்சியில் உள்ள ஒரு சிற்றூராகும்.. புதுக்கோட்டைக்கு கிழக்கே 6 கி.மீ. தொலைவில் திருவரங்குளம் அமைந்துள்ளது. 

திருவரங்குளத்தில் அரங்குளநாதர் திருக்கோவில் அமைந்துள்ளது. இத்திருக்கோவில் பூரம் நட்சத்திரத்திற்குரிய திருத்தலமாக கருதப்படுகிறது.. இக்கோவிலுக்கு பின்புறம் ஒரு பெரிய குளம் உள்ளது. இந்தக் குளத்தை குறிக்கும் விதமாகத் திருவரங்குளம் என பெயர் பெற்றதாக கூறப்படுகிறது.

## மேற்கோள்கள்

## வெளி இணைப்புகள்
*திருவரங்குளம் ஸ்ரீஅரங்குளநாதர் பெரியநாயகி அம்பாள் கோவிலில் ஆடிப்பூரத் தேரோட்டம், நாளிதழ்: தினமணி, நாள்: ஜூலை 29, 2014.

பகுப்பு:புதுக்கோட்டை மாவட்டத்திலுள்ள கிராமங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
அரசு உயர்நிலைப் பள்ளி, ஆலமரத்துப்பட்டி

**ஆலமரத்துப்பட்டி அரசு உயர் நிலைப் பள்ளி**, விருதுநகர் மாவட்டம், ஆலமரத்துப்பட்டி என்ற ஊரில் அமைந்துள்ளது. இப்பள்ளியானது 2011ம் ஆண்டு நடுநிலைப் பள்ளியிலிருந்து உயர்நிலைப் பள்ளியாக தரம் உயர்த்தப்பட்டது. முதல் ஆண்டு 175 மாணவர்கள் மட்டுமே இப்பள்ளியில் பயின்றனர். இப்பள்ளியின் முதல் தலைமையாசிரியராக கோ. கிஷோர் பணியாற்றினார். தற்போது திரு.இ. கிறிஸ்டோபர் பெரியதுரை தலைமையாசிரியராக பணியாற்றி வருகிறார். இப்பள்ளியில் 16 ஆசிரியர்கள் மற்றும் 1 ஆசிரியல்லோதர் பணியாற்றி வருகிறார்கள்.

## வெளியிணைப்புகள்
*ஆலமரத்துப்பட்டி பள்ளி ஆண்டு விழா

பகுப்பு:விருதுநகர் மாவட்டத்திலுள்ள அரசுப் பள்ளிகள்
நீர்மட்ட நீளம்

கப்பல் அல்லது படகு ஒன்றின் **நீர்மட்ட நீளம்** (Waterline length) என்பது, அது நீர்மட்டத்தைத் தொடும் இடத்தில் அளக்கப்படும் நீளத்தைக் குறிக்கும். இது கப்பலின் நீர்மட்டத் தொடு பரப்புக்கு வெளியே நீண்டிருக்கும் பகுதிகளின் நீளங்களை உள்ளடக்குவதில்லை. பெரும்பாலான கப்பல்களின் நீர்மட்டத்துக்கு மேலிருக்கும் பகுதிகள் முன்புறமும், பின்புறமும் நீண்டிருப்பது வழக்கம். இதனால், கப்பலின் மொத்த நீளம், நீர்மட்ட நீளத்திலும் குறிப்பிடத்தக்க அளவு கூடுதலாக இருப்பதுண்டு. முன்புறம் சரிவாக அமைந்த கப்பல்களில் மிதப்புயரத்தைப் பொறுத்து நீர்மட்ட நீளம் மாற்றம் அடையும். இதனால், நீர்மட்ட நீளம் ஒரு குறித்த அளவு சுமையேற்றிய நிலையிலேயே அளக்கப்படுகிறது.

## மேற்கோள்கள்

## இவற்றையும் பார்க்கவும்
* ஒட்டுமொத்த நீளம் (கப்பல்)
* நிலைக்குத்துகளிடை நீளம்

பகுப்பு:கப்பல் அளவைகள்
சிறந்த பாடலாசிரியருக்கான பிலிம்பேர் விருது – தமிழ்

**சிறந்த பாடலாசிரியருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2005 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் திரைப்படங்களில் இடம்பெறும் சிறப்பான திரைப்பட பாடலை எழுதிய பாடலாசிரியருக்கு வழங்கப்படுகிறது. 

## விருது வென்றவர்கள்
இவ்விருதினைப் பெற்றவர்களும், அவர்கள் இவ்விருதினைப் பெற காரணமாக அமைந்த திரைப்படங்களும் கீழே பட்டியலிடப்பட்டுள்ளன.

## மேற்கோள்கள்

பாடலாசிரியர்
கொரிய அணியெழுத்து

705 × 250px|thumbnail|right|'சூ-சா-சயே(추사체)' எனும் தனது பாணியில் கிம் யுங்-ஃஈ எழுதிய அணியெழுத்து

thumb|250px|right|ஃஆன் ஃஓவின் ஃஅஞ்சா அணியெழுத்து; தலைப்பு "யேயங்கிரியூ யியோயங் சியோசெப்"

**கொரிய அணியெழுத்து** என்பது ஃஆங்குல் அல்லது ஃஅஞ்சா எனும் இருவகைக் கொரிய மரபு அணியெழுத்துகளையும் உள்ளடக்கும். இவை முறையே கொரிய நெடுங்கணக்கு எழுத்துகளாலும் சீன எழுத்துருக்களாலும்  ஆனவை ஆகும். ஃஆங்குல் வட்ட வளைவுள்ள கோண எழுத்துகளை அறிமுகப்படுத்தியது.

## வரலாறு

சீன எழுத்துருக்கள் கி.பி 2 ஆம், 3 ஆம் நூற்றாண்டுகளில் கொரியாவில் புத்தமதப் பரவலால் அறிமுகப்படுத்தப் பட்டுவிட்டது. ஒருங்கிணைந்த சில்லா காலத்தில் வளர்ந்தோங்கிய தாங் பேரரசுப் பண்பாடும் சீன அணிஎழுத்துகளும்பால் இருந்த ஆர்வத்தால் 8 ஆம் நூற்றாண்டு சார்ந்த கிம் சயேங் என்பவர் வாங் சிழி நிகர்த்த அணியெழுத்துகளை உருவாக்கியதும் அவர் முதல் கொரிய அணியெழுத்து வல்லுனர் ஆனார். கவிஞர் சோயே சிவான் என்பவரும் அவரது அணியெழுத்துகளுக்காகப் பெயர்பெற்றார். இவரது அணியெழுத்துகளின் பதக்கூறு  ஃஅயேயங் தே மாவட்டப் பாறையில் பொறிக்கப்பட்டுள்ளது.

யூ சினான், குயாங் சுன், யான் ழென்கிங் போன்ற தொடக்க கால அணியெழுத்து வல்லுனர்களின் கோணப் பாணி 14 ஆம் நூற்றாண்டில் மேலும் வட்டவடிவமான ழாவோ மெங்பூ பாணி அறிமுகமாகி வழக்கில் வரும்வரை தொடர்ந்து நிலவியது.தொடக்க 19 ஆம் நூற்றாண்டில் கிம் யியோங்-இயூஅல்லது கிம் யுங்-ஃஈ கொரிய அணியெழுத்துகளைப் புரட்சிகரமாக சூசா பாணியில் அதாவது அவரது புனைபெயரிலான பாணியில் உருமாற்றினார். இது, 秋史[hangul : chusa] பாணி பண்டைய சீன இலிழ்சு எழுத்துப் பாணிபாலான ஆர்வத்தால்  உருவாக்கப்பட்டதாகும்.

புலமைசார் சமூக வகுப்புகள் சீன எழுத்துருக்களை பயன்படுத்தியதால், 1910–1945 வரை ஃஅஞ்சாவகை கொரிய அணியெழுத்துகள் வழக்கில் இருந்தன. கொரியா ஜப்பானிய ஆட்சியில் வந்தபோது எழுச்சிகண்ட தேசிய உணர்வு ஃஆங்குல் எழுத்துகளை  மக்களிடம் பரப்பியது. எனவே ஃஆங்குல் பயன்படுத்தும் கொரிய அணியெழுத்துகள் மறுமலர்ச்சி உற்றன.

## மேற்கோள்கள்

## வெளி இணைப்புகள்
* Newspaper article with visuals on Korean calligraphy 

பகுப்பு:கிழக்காசிய அணியெழுத்துகள்
பகுப்பு:கொரிய அணியெழுத்து
பகுப்பு:சீன எழுத்துருக்கள்
பகுப்பு:கொரியன் மொழி
பகுப்பு:ஆசிய மாதக் கட்டுரைகள் நவம்பர் 2015
பகுப்பு:கொரியப் பண்பாடு
நிலநடுக்கப் பதிவுக் கருவி

**நிலநடுக்கப் பதிவுக் கருவி** (Seismometer, சீஸ்மோகிராப்) பூமியின் நகர்வுகளை அளக்க பயன்படுகிறது. நிலநடுக்கத்தால் ஏற்படும் அதிர்வலைகள், எரிமலை வெடிப்புகளாளும் மற்ற அதிர்வு மூலங்களாலும் ஏற்படும் அதிர்வலைகள் ஆகியவற்றை அளக்க நிலநடுக்கப் பதிவுக் கருவி பயன்படுகிறது. இக்கருவியின் அதிர்வலைப் பதிவுகள் நிலநடுக்க ஆய்வாளர்கள் பூமியின் உள்பகுதியை வரைபடமாக்கவும், மற்றும் இந்த வெவ்வேறு மூலங்களினை கண்டறிந்து அளவிடவும் பயன்படுகிறது.

நிலநடுக்கத்தை மதிப்பீடு செய்ய ரிக்டர் அளவுகோல் பயன்படுத்தப்படுகிறது. இதன் அலகு 0 முதல் 9 ரிக்டர் அளவை வரை ஆகும். ரிக்டர் அளவில் 6.0 என்ற அளவிற்கு மேல் குறிக்கப்படும் நிலநடுக்கங்கள் ஆபத்தானவை.

## மேற்கோள்கள்

பகுப்பு:கருவிகள்
பகுப்பு:நிலநடுக்கவியல்
கும்பகோணம் மலையாள மாரியம்மன் கோயில்

**கும்பகோணம் மலையாள மாரியம்மன் கோயில்** கும்பகோணத்தில் உள்ள மாரியம்மன் கோயில்களில் ஒன்றாகும். 

## இருப்பிடம்
இக்கோயில் கும்பகோணம் கம்பட்ட விஸ்வநாதர் கோயில் வடக்கு வீதியில் உள்ளது.

## மூலவர்
இக்கோயிலில் கருவறையில் மாரியம்மன் மூலவராக உள்ளார். 

## குடமுழுக்கு
4 செப்டம்பர் 2015 அன்று யாகசாலைப் பூசைகள் தொடங்கி, குடமுழுக்கு 6 செப்டம்பர் 2009 அன்று நடைபெற்றது. 

## மேற்கோள்கள்

பகுப்பு:கும்பகோணத்திலுள்ள அம்மன் கோயில்கள்
பகுப்பு:தமிழ்நாட்டிலுள்ள மாரியம்மன் கோயில்கள்
2015 பமாக்கோ தங்குவிடுதி தாக்குதல்

நவம்பர் 20, 2015, அன்று  மாலியின் தலைநகரும் பெரிய நகரமுமான பமாக்கோவிலுள்ள *இராடிசன் புளு தங்குவிடுதி*யில் திரள் துப்பாக்கிச் சூடும் பிணையாளர் கைப்பற்றுகையும்  நடைபெற்றது.  ஐக்கிய அமெரிக்காவிற்கு உரிமையான இந்த தங்குவிடுதி வெளிநாட்டு வணிக மக்களுக்கும் வானூர்தி பணியாளர்களுக்கும் மிகுந்த விருப்பமுடைய தங்கு விடுதியாகும்.

குறைந்தது 19 நபர்கள் கொல்லப்பட்டுள்ளனர். சிறப்புக் காவல்படையினர் இந்த விடுதியை அடைந்து எதிர்வினையாற்றி உயிர்தப்பிய பிணையாளர்களை விடுவித்தனர்.

அல் காயிதாவுடன் இணைந்துள்ள ஆபிரிக்க ஜிகாதியக் குழுவான  அல்-மூரபித்தூன் இதற்கு பொறுப்பேற்று  துவிட்டரில் செய்தி அனுப்பியது. இருப்பினும் இச்செய்தி சரிபார்க்கப்படவில்லை.

## மேற்சான்றுகள்

பகுப்பு:2015 நிகழ்வுகள்
பகுப்பு:மாலி
பகுப்பு:தீவிரவாத நிகழ்வுகள்
பகுப்பு:பிணை கொளல்
ஆந்தரே பரோ

**ஆந்தரே பரோ** (*André Parrot*, 1901 – 1980)  பிரான்சு நாட்டைச் சேர்ந்த ஒரு தொல்லியலாளர். இவர் ஈராக்கு, சிரியா, இலெபனான் போன்ற நாடுகளில் அகழாய்வு செய்த புகழ்பெற்ற தொல்லியலாளர். குறிப்பாக சிரியாவில் மாரி என்னும் இடத்தில் 1933 முதல் 1975 வரை முக்கியமான அகழாய்வுகள் செய்தவர். .

## வாழ்க்கை வரலாறு
பரோ 1901 இல் பிரான்சு நாட்டில் "தூ" (Doubs) என்னும் பகுதியில் **தெசானான்** (Désandans) என்னும் இடத்தில் பிறந்தார். 1946 இல் பிரான்சின் தேசிய அருங்காட்சியத்தின் பொறுப்பாளராகவும் பின்னர் 1958 முதல் 1962 வரை புகழ்பெற்ற இலூவா (Louvre)  அருங்காட்சியத்தின் இயக்குநராகவும் இருந்தார். இவர்  பிரான்சு நாட்டின் *பெருமையப்படையின்* [Legion of Honor) கமாண்டர் என்னும் பட்டம் பெற்றார். பிரான்சின் அறிஞர் பேரவையாகிய *அகதெமி தெ இன்சிக்கிரிப்சோன் எ பெல்-லெத்து* (Académie des Inscriptions et Belles-Lettres) என்பதில் உறுப்பினர் ஆனார். இவர் மரி-லூயீசு கிரோ என்பாரை 1969 இல் மணந்தார். ஆந்தரே பரோ பாரிசில் 1980 இல் இயற்கை எய்தினார்.

## எழுதிய நூல்கள்
* *Mari, a lost city* (1936)
* *Mesopotamian Archaeology* (1946–1953)
* *The Temple of Jerusalem* (1957)
* *Sumer* (1960)
* *Assur* (1961)
* *Abraham and His Times* (1962, Oxford UP)
* *The Treasure of Ur* (1968)
* *The Art of Sumer* (1970)
* *The excavations of Mari, 18th and 19th campaigns* (1970–1971)
* *Mari, fabulous capital* (1974)
* *Archaeology* (1976) ()
* *Archaeological Adventure* (1979) ()

## மேற்கோள்கள்

பகுப்பு:பிரான்சியத் தொல்லியலாளர்கள்
பகுப்பு:1901 பிறப்புகள்
பகுப்பு:1980 இறப்புகள்
மடோனா செபாஸ்டியன்

**மடோனா செபாஸ்டியன்** ஒரு இந்தியத் திரைப்பட நடிகை மற்றும் திரைப்பட பின்னணிப் பாடகி ஆவார். 2015 ஆம் ஆண்டில் அல்போன்ஸ் புத்திரன் இயக்கிய பிரேமம் திரைப்படத்தின் வாயிலாக மலையாளத் திரைப்படத்துறையில் அறிமுகமானார். விஜய் சேதுபதி நடித்த *[[காதலும் கடந்து போகும்]]* திரைப்படத்தின் மூலமாக தமிழ்த் திரைப்படத்துறையில் அறிமுகமானார். இப்படத்தை நலன் குமாரசாமி இயக்கியிருந்தார்.

## திரைப்பட விபரம்
### நடித்த திரைப்படங்கள்

## மேற்கோள்கள்

## வெளியிணைப்புகள்
* 
* 

பகுப்பு:எர்ணாகுளம் மாவட்ட மக்கள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:1992 பிறப்புகள்
பகுப்பு:தெலுங்குத் திரைப்பட நடிகைகள்
தாழங்குடா

**தாழங்குடா** (*Thalankudah*) இலங்கையின் கிழக்கு மாகாணத்தில் மட்டக்களப்பு மாவட்டத்தில், மட்டக்களப்பு நகரின் தென் கிழக்காக சுமார் 7 கிலோமீற்றர் தொலையில் அமைந்த நிலவளமும் நீர் வளமும் நிறைந்த ஊராகும். பன்னெடுங்கால பரம்பரையாய் வாழ்ந்து வருகின்றனர். படுவானையும் எழுவானையும் இணைக்கும் பாலம் இங்குள்ளது. இந்துக்களும் கிறித்தவர்களும் இங்கு வாழ்ந்து வருகின்றனர்.

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
1943 மெட்ராஸ் பெருவெள்ளம்

**1943 மெட்ராஸ் பெருவெள்ளம்** அல்லது **1943 சென்னைப் பெருவெள்ளம்** என்பது  இந்தியாவில் தற்போது தமிழ்நாடு என்றழைக்கப்படும் மாநிலத் தலைநகரான சென்னையில் (மெட்ராஸ்) 1943 இல் பெரும் பாதிப்பை ஏற்படுத்திய வெள்ளமாகும். வடகிழக்குப் பருவமழைக் காலத்தில் சென்னையில் பல்வேறு சேதங்களையும் உயிரிழப்புகளையும் ஏற்படுத்திய நிகழ்வு இதுவாகும்.

## காரணம்
வங்காள விரிகுடா கடற்கரை ஓரத்தில் அமைந்துள்ள சென்னை வடகிழக்குப் பருவமழைக் காலத்தில் செப்டம்பர் முதல் நவம்பர் வரையிலான காலத்தில் அதிக மழைப் பொழிவைப் பெறும். 1943 அக்டோபர் மாதம் சென்னையில் ஆறுநாட்கள் இடைவிடாது பெய்த மழையின் காரணமாக அன்றைய சென்னையின் கூவம் ஆறு, அடையாறு ஆறு ஆகிய ஆறுகளின் கரைகள் பெருகி குளங்கள், ஏரிகள் ஆகிய யாவும் நிறைந்து கரைகள் உடைந்து குடியிருப்புப் பகுதிகள் அனைத்தும் நீரால் சூழப்பட்டன. இதனால் ஆயிரக்கணக்கான மக்கள் வீட்டையும், வாழ்க்கையையும் இழந்து தவித்தனர்.

## பாதிப்புகள்
ஆறுநாட்கள் இடைவிடாது பெய்த மிக அதிக கனமழையின் காரணமாக கூவம் ஆறு அதன் துணையாறுகள், கால்வாய்கள் ஆகியன நீர் நிறைந்து கரைகள் உடைந்தன. இதனால் கீழ்ப்பாக்கம், புரசைவாக்கம், பெரம்பூர், அண்ணா சாலை, எழும்பூர், சிந்தாதிரிப்பேட்டை, புதுப்பேட்டை ஆகிய குடியிருப்புப்பகுதிகள் முற்றிலும் நீரால் சூழப்பட்டன. அடையாறு ஆற்றில் வெள்ளம் வந்த போதும் அது பெரும் பாதிப்பை ஏற்படுத்தவில்லை. ஏனெனில் அதனைச் சுற்றியுள்ள பகுதி நன்கு திட்டமிட்டுக் கட்டப்பட்டதாகும். அயனாவரம் மேடவாக்கத்தில் மக்கள் வெள்ளத்தில் அடித்துச் செல்லப்பட்டனர். லாக் சேரியில் (சூளைமேடு) மனநல மருத்துவ நிறுவனத்தில் மக்கள் தஞ்சமடைந்தனர். மக்கள், கால்நடைகள் ஆகியன அடித்துச் செல்லப்பட்டன. அன்றைய சென்னையின் புறநகர்ப்பகுதிகளில் பெருமளவு விவசாயம் நடைபெற்றுவந்த பகுதிகளில் விவசாயப் பயிர்கள் வெள்ளத்தில் அடித்துச் செல்லப்பட்டன. அதைப் பார்த்த மக்கள் திகிலும் அச்சமும் அடைந்தனர். அக்காலத்தில் கட்டுமரங்களிலும், இரப்பர் படகுகளிலும் மீட்புப் பணிகள் நடைபெற்றன. வியாசர்பாடி காவல்நிலையம் ஆறடி நீரில் மூழ்கியது. பெரம்பூர், கொசப்பேட்டை, கொண்டித்தோப்பு, சிந்தாதிரிப்பேட்டை ஆகிய பகுதிகளில் வாழ்ந்த மக்கள் மோசமான பாதிப்புக்கு ஆளானார்கள். இவர்கள் அங்குள்ள அரசுக் கட்டிடங்கள், பள்ளிகளில் தங்க வைக்கப்பட்டனர். புதுப்பேட்டை, சிந்தாதிரிப்பேட்டை மக்கள் ரிப்பன் கட்டிடத்தில் தங்க வைக்கப்பட்டனர். மயிலாப்பூர், ஜார்ஜ் டவுன், ராயபுரம், திருவல்லிக்கேணி ஆகிய பகுதிகள் மட்டுமே அதிகமான பாதிப்புக்கு ஆளாகாத பகுதிகள் ஆகும்.

## உதவிகள்
இவ்வெள்ளம் ஏற்பட்ட காலத்தில் இரண்டாம் உலகப்போர் நடைபெற்று வந்த காரணத்தால் மெட்ராஸ் மாகாணத்திற்குத் தற்காலிக உதவிகளே கிடைத்தன. பணப்பற்றாக்குறை காரணமாக நிரந்தர சீரமைப்புப் பணிகள் நிறுத்தி வைக்கப்பட்டன. இந்த நெருக்கடி நிலையில் மக்கள் தாமாகவே ஒருவருக்கொருவர் உதவிகள் செய்தனர். பல குழுக்கள் வீடற்றவர்களுக்கு உதவின. 1930 களில் தொடங்கப்பட்ட மேயர் நிவாரண நிதி புதுப்பிக்கப்பட்டது. மெட்ராஸ் மாநகராட்சி பொது நிதியிலிருந்து ஐம்பதாயிரம் ரூபாய்கள் (50,000) ஒதுக்கப்பட்டது. சென்னையை மீட்டெடுக்கும் முயற்சியில் மனிதநேய சேவைப்படை முக்கிய சீரமைப்புப் பணிகளை மேற்கொண்டது.

## மேற்கோள்

பகுப்பு:1943 நிகழ்வுகள்
பகுப்பு:சென்னை நிகழ்வுகள்
பகுப்பு:தமிழகத்தில் இயற்கை அழிவுகள்
பகுப்பு:தமிழகத்தில் பேரிடர்கள்
அனுபமா பரமேசுவரன்

**அனுபமா பரமேசுவரன்** (*Anupama Parameswaran*) ஓர் இந்தியத் திரைப்பட நடிகை ஆவார். இவர் கேரளத்தின், திரிச்சூர் இரிஞ்ஞாலகுடாவில் பிறந்தவர். 2015ஆம் ஆண்டில் வெளியான பிரேமம் திரைப்படத்தின் வாயிலாக மலையாளத் திரைப்படத்துறையில் நடிகையாக அறிமுகமானார்.இப்படத்தில் இவர் நடித்த "மேரி" என்ற கதாபாத்திரத்தின் வாயிலாக பரவலாக புகழ்பெற்றார். 2016 ஆம் ஆண்டு தனுஷ் நடித்த கொடி என்ற தமிழ்த் திரைப்படம் மூலம் தமிழில் அறிமுகமானவர். 2025 ஆம் ஆண்டில் தமிழில் வெளியாகி வெற்றி பெற்ற பைசன் (காளமாடன்) என்ற திரைப்படத்திலும் இவர் நடித்துள்ளார்.  

## திரைப்பட விபரம்
### நடித்த திரைப்படங்கள்

## மேற்கோள்கள்

## வெளியிணைப்புகள்
* parameshwaran m3db
* parameshwaran biography
*parameshwaran photo gallery

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:திருச்சூர் மாவட்ட மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்திய நடிகைகள்
பண்ணுக்கிழங்கு

**பண்ணுக்கிழங்கு** (*Dioscorea bulbifera*, ஆங்கிலம்: *air potato*; சமசுகிருதம் : வராகி, மலையாளம் : அடதாப்பு, மராத்தி : டுக்கர் காண்ட்) இது ஒரு கொடிபோல் வளர்ந்து பூத்து சேனைக்கிழங்கைப் போல் காணப்படும் தாவரம் ஆகும். இதன் வாழிடம் ஆப்பிரிக்கா, தெற்கு ஆசிய நாடுகளான இந்தியா, சீனா, ஜப்பான், பிலிப்பீன்சு, இந்தோனேசியா போன்ற நாடுகளில் வளருகிறது. மேலும் லத்தீன் அமெரிக்க நாடுகளிலும், அமெரிக்காவின் தெற்குப் பகுதிகளிலும், மற்றும் மேற்கு இந்திய தீவுக்கூட்டங்களிலும் மருத்துவ பயன்பாட்டிற்காக வளர்க்கப்படுகிறது.

## பயன்பாடு
பொதுவாக பாரம்பரிய மருத்துவத்தில் இதன் கிழங்கை விழி வெண்படல அழற்சி, வயிற்றுப்போக்கு, சீதபேதி போன்ற நோய்களுக்கு பயன்படுத்தப்படுகிறது.

## மேற்கோள்

பகுப்பு:பூக்கும் தாவரங்கள்
பகுப்பு:கிழங்குகள்
பகுப்பு:அவுத்திரேலியத் தாவரங்கள்
புரூணையின் பண்பாடு

**புரூணையின் பண்பாடு** (culture of Brunei) மலாய் மக்களின் பண்பாடு மற்றும் இசுலாம் சமயத்தின் தாக்கத்தினைப் பெருமளவுக் கொண்டுள்ளது. இந்நாட்டின் பண்பாடு அங்கு வாழும் மக்கள் குழுக்களைப்  (மூன்றில் இரண்டு பங்கு மலாய் மக்களும், மூன்றாவது பங்கில் சீன மக்களும், இந்தியர்களும், டயாக் போன்ற மலாய் பழங்குடி மக்களும் உள்ளனர்) பொருத்து அமைகிறது. மலேசிய மொழி புரூணையின் அலுவல் மொழியாக இருந்தாலும், புரூணை மலாய், ஆங்கிலம் ஆகிய மொழிகள் அதிகமாகப் பேச்சு வழக்கில் உபயோகப்படுத்தப்படுகின்றன. இசுலாம் புரூணையின் அரச சமயமாகும். 2014ஆம் ஆண்டு முதல் இசுலாமியச் சட்ட முறைமை நடைமுறையிலுள்ளது.

## மேற்கோள்கள்
கென்னடி விண்வெளி மையம்

"ஜான் எஃப். கென்னடி விண்வெளி மையம்" (*John F. Kennedy Space Center* (KSC))  என்பது நாசா-வின் பத்து கள மையங்களுள் ஒன்றானதும் ஏவுதல் மற்றும் ஏவுசுமை முறைவழியாக்க தொகுதிகளுள் ஒன்றானதும் ஆகும். ஐக்கிய அமெரிக்காவின் புளோரிடா மாகாணத்தின் கிழக்கு கடற்கரைப் பகுதியில் அமைந்துள்ள இதன் அருகில்தான் "கேப் கேனவரல் வான் படை நிலையம்" உள்ளது. இவ்விரு நிறுவனங்களின் மேலாண்மையும் ஒருங்கிணைந்து செயல்படுகின்றன; வளங்கள் பங்கீடு மற்றும் மற்றவற்றின் நிலப்பகுதியில் தமது கட்டிடம் மற்றும் ஆய்வகங்கள் அமைத்தல் என ஒருங்கிணைந்து செயல்படுகின்றன.

திசம்பர் 1968-ஆம் ஆண்டிலிருந்து ஐக்கிய அமெரிக்காவின் மானிட விண்பயணங்களுக்கு கென்னடி விண்வெளி மையமே நாசாவின் முதன்மையான ஏவுதளமாக செயல்பட்டு வருகிறது. அப்போலோ, ஸ்கைலேப் மற்றும் விண்ணோடத் திட்டங்களுக்கான ஏவுதல்கள் கென்னடி விண்வெளி மையத்தின் ஏவுதொகுதி-39-இல் நிகழ்த்தப்பெற்றன;  அவ்வித ஏவுதல்களின் மேலாண்மையும் கென்னடி விண்வெளி மையத்தாலேயே மேற்கொள்ளப்பட்டன. ஆரம்பகால அப்போலோ பறத்தல்கள், மற்றும் அனைத்து மெர்க்குரி திட்டம், ஜெமினி திட்ட பறத்தல்களும் கேப் கேனவரெல் வான்படை நிலையத்திலிருந்து மேற்கொள்ளப்பட்டாலும், அத்தகைய ஏவுதல்கள் அனைத்தும் கென்னடி விண்வெளி மையம் மற்றும் அதற்கு முந்தைய அமைப்பான ஏவுதல் செயல்பாடுகள் ஆணையரகத்தால் நிர்வகிக்கப்பட்டன. ஜெமினி திட்டத்தின் நான்காவது ஏவுதலிலிருந்து புளோரிடாவின் நாசா ஏவுதல் கட்டுப்பாட்டு மையமானது, ஏவுதல் நிகழ்த்தப்பட்டவுடன் ஏவூர்தி கட்டுப்பாட்டை ஹூஸ்டனின் திட்ட கட்டுப்பாட்டு மையத்திற்கு மாற்றியளித்துவருகிறது; அதற்கு முன்னர் திட்டத்தின் முழுமையான பறத்தல் கட்டுப்பாடும் புளோரிடா கட்டுப்பாட்டு மையத்திடமே இருந்துவந்தது. 


right|thumb|1999-இல் "வாகன ஒருங்குசேர்ப்பு கட்டிடம்" (நடுவில்) - அதன் வலது புறத்தில் "ஏவுதல் கட்டுப்பாட்டு மையம்" சற்றே வெளியே தெரிகிறது.  தூரத்தில் ஏவுதிடல்கள் ஏ மற்றும் பி.

## மேற்கோள்கள்

## உசாத்துணைகள்
* லிபார்டிடோ, கென்னெத் மற்றும் பட்லர், ஆர்வில்.ஆர். "கென்னடி விண்வெளி மையத்தின் வரலாறு (2007)" (A History of the Kennedy Space Center)
* &nbsp;This article incorporates&nbsp;public domain material from websites or documents of the National Aeronautics and Space Administration. 

## வெளியிணைப்புகள்
* கென்னடி விண்வெளி மைய இணையதளம் (Kennedy Space Center Web site)


பகுப்பு:விண்வெளி ஏவுதளங்கள்
கேத்தி வில்காக்ஸ்

**கேட்டி வில்காக்ஸ்**, அமெரிக்காவின் கனெக்டிகட் மாகானத்தில் 1889, ஜூலை 26 அன்று பிறந்தவர். கல்விப்படிப்பை முடித்த வேளையில் இறை அழைப்பை உணர்ந்த இவர், மிஷனரியின் சேவைகளில் தம்மை இணைத்துக் கொண்டார். 1915, டிசம்பர் 11ல் தமிழகம் வந்த இவர் 1958ல் தாயகம் செல்லும் வரையிலான மதுரைக் கல்வி வரலாற்றில் இவருடைய பங்களிப்பு அளப்பறியது.

கேப்ரன்ஹால் பள்ளியில் ஆங்கிலம் – கணிதம் பயிற்றுவிக்க ஆசிரியையாக வந்த கேட்டிவில்காக்ஸ், பள்ளி தலைமையாசிரியர் அருட்சகோதரி நாய்ஸ் அவர்களோடு இணைந்து செயலாற்றினார். ஆற்றுக்கு மறுபக்கம் தல்லாகுளம் பகுதியில் வாங்கிய பனந்தோப்பில் கல்விநிறுவனங்களை உருவாக்குவது அவர்களது கூட்டுக் கனவாக இருந்தது. 

எதிர்பாராதவிதமாக அருட்சகோதரி நாய்ஸ் இயற்கை எய்தினார். கேட்டிவில்காக்ஸ், கேப்ரன்ஹால் பள்ளியின் தலைமையாசிரியை பொறுப்பேற்றார். அதோடு அவர்களது கனவை செயல்படுத்தும் பணியையும் இறைத் துணையோடு தொடங்கினார்.

கேட்டி வில்காக்ஸ் அம்மையாரின் கடும் உழைப்பாலும், பலரது உதவியினாலும் ஓ.சி.பி.எம். பெண்கள் மேனிலைப் பள்ளியையும், நாய்ஸ் மெட்ரிக்குலேசன் பள்ளியையும் தொடங்கினார். அதன்பிறகும் அவரது உழைப்பும், தேடுதலும் தீரவில்லை. தம்முடைய தோழி ஹெலன் டோக் மற்றும் அவரது கணவர் ஜேம்ஸ் டோக் உதவியோடு 1948ல் சுதந்திர இந்தியாவில் மதுரையின் முதல் பெண்கல்லூரியாக லேடிடோக் கல்லூரி தொடங்கினார்.

## வெளி இணைப்புகள்

*லேடிடோக் கல்லூரி இணையதளம்

பகுப்பு:1889 பிறப்புகள்
பகுப்பு:1974 இறப்புகள்
பகுப்பு:கல்வியாளர்கள்
1659

**1659** (MDCLIX) கிரெகொரியின் நாட்காட்டியில் ஒரு புதன்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* பெப்ரவரி 16 - முதலாவது காசோலை (400 பவுண்டுகள்) எழுதப்பட்டது (வெஸ்ட்மின்ஸ்டர் மடத்தில் காட்சிப்படுத்தப்பட்டுள்ளது.)
* ஏப்ரல் 22 - இங்கிலாந்தின் ஆட்சிக் காவலர் ரிச்சார்ட் குரொம்வெல் ஆங்கிலேய நாடாளுமன்றத்தைக் கலைத்தார்.
* மே 25 - ரிச்சார்டு குரொம்வெல் இங்கிலாந்தின் ஆட்சிக் காவலர் பதவியில் இருந்து விலகினார்.
* நவம்பர் 19 - இலங்கையில் பிரித்தானியக் கிழக்கிந்தியக் கம்பனியின் காப்டன் ரொபர்ட் நொக்சு, அவரது மகன், மற்றும் *ஆன் பிரிகேட்* கப்பலின் பெரும்பாலான மாலுமிகளும் டச்சு ஆட்சியாளர்களால் மட்டக்களப்பில் சிறைப்பிடிக்கப்பட்டு கண்டிக்குக் கொண்டு செல்லப்பட்டனர்.
* நவம்பர் 25 - சுவீடன் கைப்பற்றிய டென்மார்க்கின் நைபோர்க் நகரை டச்சுப் படையினர் மீட்டெடுத்தனர்.
* இந்தியாவில் பெரும் வறட்சி நிலவியது.
* தொட்ட தேவராச உடையார் மைசூரின் அரசராகப் பதவியேற்றார்.

## பிறப்புகள்

## இறப்புகள்
* ஆகத்து 30 - தாரா சிக்கோ, முகலாயப் பேரரசின் முடிக்குரிய இளவரசர் (பி. 1615)
* அக்டோபர் 10 - ஏபெல் டாஸ்மான், டச்சு நாடுகாண் பயணி (பி. 1603)

## மேற்கோள்கள்

*
மணலூர் ஊராட்சி (திருவாரூர் மாவட்டம்)

**மணலூர் ஊராட்சி (திருவாரூர் மாவட்டம்)**, தமிழ்நாட்டின் திருவாரூர் மாவட்டத்தில் உள்ள வலங்கைமான் ஊராட்சி ஒன்றியத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சியில் மணலூர், சோத்தமங்கலம், மணக்குண்டு ஆகிய பகுதிகள் முக்கியமான பகுதிகள் ஆகும்.

பகுப்பு:திருவாரூர் மாவட்ட ஊராட்சிகள்
டிப்ருகட் தொடருந்து நிலையம்

**டிப்ருகட் தொடருந்து நிலையச் சந்திப்பு**, இந்திய மாநிலமான அசாமின் திப்ருகர் மாவட்டத்தில் உள்ள டிப்ருகட்டில் உள்ளது.

## திப்ருகர் - கன்னியாகுமரி விவேக் எக்ஸ்பிரஸ்

இந்த வண்டி 2011ஆம் ஆண்டில் தொடங்கப்பட்டது. இது இந்தியாவிலேயே அதிக்ஜ நீளத்துக்கு பயணிக்கும் வண்டியாகும். இது   தொலைவை 82 மணி நேரத்தில் கடக்கிறது. அசாம், மேற்கு வங்கம், ஒரிசா, ஆந்திரப் பிரதேசம், கேரளம், தமிழ்நாடு ஆகிய மாநிலங்களின் ஊடாக பயணிக்கிறது.

## இயக்கப்படும் வண்டிகள்

## போகிபீல் பாலம்
பிரம்மபுத்திரா ஆற்றின் மேல் கட்டப்பட்டுள்ள போகிபீல் பாலம் சுமார் ஐந்து கிலோமீட்டர் நீளமுடையது. இதில் பயணிப்பதன் மூலம் டிப்ருகட்டில் இருந்து ஆற்றின் வடக்கு கரைக்கு சென்று வர முடியும். இதை 1997 ஆம் ஆண்டு எச்.டி. தேவ் கவுடா அடிக்கல் நாட்டி தொடங்கி வைத்தார்.

## சான்றுகள்

## இணைப்புகள்
*  டிப்ருகட்டில் நின்று செல்லும் தொடர்வண்டிகள்

பகுப்பு:டிப்ருகட் மாவட்டம்
பகுப்பு:அசாமில் உள்ள தொடருந்து நிலையங்கள்
மியான்மர் பொதுத் தேர்தல், 2015

**[[மியான்மர்]] பொதுத் தேர்தல்**  நவம்பர் 8, 2015 அன்று நடைபெற்றது. ஒன்றிய சட்டப்பேரவையின் மேலவை (தேசியங்களின் மன்றம்) மற்றும் கீழவையில் (சார்பார்களின் மன்றம்) படைத்துறையால் நியமிக்கப்பட்ட இடங்களைத் தவிர ஏனைய இடங்களுக்கு வாக்குப்பதிவு நடைபெற்றது.  

1990இல் சனநாயகத்திற்கான தேசியக் கட்சி வெற்றிபெற்ற நிலையில் படைத்துறையால் இரத்தாக்கப்பட்ட  மியான்மர் பொதுத் தேர்தலுக்குப் பிறகு திறந்தநிலையில் போட்டியிடப்பட்ட முதல் பொதுத் தேர்தல் இதுவாக இருந்தது.  

இந்தத் தேர்தலில் சனநாயகத்திற்கான தேசியக் கட்சி (ச.தே.க) ஈரவைகளும் இணைந்த  நாடாளுமன்றத்தில் தனிப் பெரும்பான்மை பெற்ற நிலையில் அரசுத் தலைவரையும் முதல் துணை அரசுத் தலைவரையும் தேர்ந்தெடுக்கும் உரிமை பெற்றுள்ளது.  தவிரவும் நாடாளுமன்றத்தின் ஒவ்வொரு அவையிலும்  பெரும்பான்மை பெற்றுள்ளது. தடங்கலில்லா சட்டவாக்கலுக்கு இது வழி வகுக்கும்.  ச.தே.க தலைவர் ஆங் சான் சூச்சி (அவர்தம் கணவரும் மக்களும் வேறுநாட்டவர் என்ற காரணத்தால்) அரசியல் சட்டப்படி இப்பொறுப்பை ஏற்கவியலாத நிலையில்  எந்தவொரு ச.தே.க ஆட்சி அமைந்தாலும் அதன் உண்மையான அதிகாரம் தம்மிடம்தான் இருக்கும் என அறிவித்துள்ளார்.
## மேற்சான்றுகள்

பகுப்பு:மியான்மார்
புத்தகோசர்

**புத்தகோசர்** (ஆங்கிலம்: *Buddhaghoṣa*, , ) ஒரு இந்திய பௌத்த அறிஞர். இவர் கி.பி 5 ஆம் நூற்றாண்டில் வாழ்ந்த ஒரு அறிஞர். தமிழகத்திலிருந்து இலங்கைக்கு வந்த பௌத்த ஞானிகளில் காஞ்சிபுரத்துப் பௌத்த பள்ளியைச் சேர்ந்த புத்தகோசர் குறிப்பிடத்தக்கவர். இளமையில் இவர் வடமொழி வேதங்களை நன்கு கற்று பிறகு பௌத்த மதத்திற்கு மாறினார். மகத நாட்டில் அக்காலத்தில் வழக்கிலிருந்த பாளி மொழியில் இவர் புலமை பெற்றிருந்தார். இந்தியாவிலிருந்து இலங்கைக்குச் சென்றபின் இலங்கையில் உள்ள அநுராதபுரத்தில் தங்கியிருந்தார்.

## எழுத்துக்கள் மற்றும் மொழிபெயர்ப்பு
பௌத்த சமயத்தை நன்கு கற்ற புத்தகோசர் திரிபிடகம் என்ற நூலுக்கு விரிவுரை வழங்கினார். இலங்கையை மகாநாமன் (கி.பி.409-431) ஆட்சி புரிந்த காலப் பகுதியில் அநுராதபுரம் மகா விகாரையில் மூன்று ஆண்டுகள் தங்கியிருந்த புத்தகோசர் “விசுத்தி மார்க்கம்” என்ற பௌத்தமத நூலை பாலிமொழியில் இயற்றினார். இலங்கையில் சிங்கள மொழிகளில் இருந்த பல பௌத்த நூல்களை இவர் பாலி மொழியில் மொழிபெயர்த்துள்ளார். இவருடைய நாவன்மையைக் கண்டு வியந்த இலங்கை மக்கள் இவரையும் புத்தரைப் போலவே கொண்டாடினர். புத்தகோசர் என்பதற்குப் “புத்தருடைய குரல்” என சிலரால் விளக்கம் தரப்பட்டுள்ளது.
 
இலங்கையிலுள்ள புத்தகோசுப் பதி என்ற நூலில் இவரைப் பற்றிய விளக்கத்தை காணலாம். பௌத்த வேதப் பிராமண நூல்களுக்கு புத்தகோசர் எழுதிய நூல்கள் பத்து பெருந்தொகுதிகளாக உள்ளன. இலங்கையில் இன்று நிலவும் பௌத்த மதத்தை உருவாக்குவதில் பெரும் பங்கு வகித்தவர் புத்த கோசர் என்று கூட கூறலாம். மகாயான புத்த சமயம் வளர்ச்சியடைய  உதவிய புத்தகோசர் தம் நூல்களில் பலவற்றை இந்தியாவிலேயே எழுதினார். அவர் பர்மாவுக்கு பயணம் செய்திருக்கிறார். பர்மா அரசன் தம்மபாலன் என்பவர் புத்தகோசரைத் தம் நாட்டில் வரவேற்று வழிபட்டார் என்பது பர்மிய இலக்கியங்களிலிருந்து தெரியவருகிறது.

## இறப்பு
புத்தகோசர் தன் இறுதி காலத்தில் புத்தகயா  நகர் வந்தடைந்து அங்கேயே காலமானார்.
## வெளி இணைப்புகள்
புத்தகோசர் 
## மேற்கோள்கள்


பகுப்பு:தேரவாத பௌத்தம்
பகுப்பு:பௌத்த அறிஞர்கள்
பகுப்பு:பௌத்த எழுத்தாளர்கள்
பகுப்பு:இந்தியப் பௌத்தர்கள்
சோடியம் குளோரைடு

**சோடியம் குளோரைடு** *(Sodium chloride)*  /ˌsoʊdiəm ˈklɔraɪd/, என்பது NaCl என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் உப்பு மேசை உப்பு அல்லது ஆலைட் என்ற பெயர்களாலும் அழைக்கப்படுகிறது. இது சோடியம் மற்றும் குளோரைடு அயனிகள் 1:1  என்ற விகிதத்தில் கலந்து உருவாகியுள்ள ஒரு அயனிச் சேர்மம் ஆகும். கடல் நீரின் உவர்ப்புத் தன்மைக்குக் காரணமான முக்கிய உப்பு சோடியம் குளோரைடு ஆகும். பல்லுயிரணு சார் உயிரினங்கள் பலவற்றில் செல்வெளி திரவமாக சோடியம் குளோரைடு காணப்படுகிறது. மேசை உப்பு என்ற உண்ணக்கூடிய பொருளாக இது சுவை சேர்க்கும் பொருளாகவும் உணவு பாதுகாப்புப் பொருளாகவும் பயன்படுத்தப்படுகிறது. பல தொழிற்சாலை நடைமுறைகளில் சோடியம் குளோரைடு அதிக அளவில் பயன்படுகிறது. சோடியம் மற்றும் குளோரின் சேர்மங்களுக்கு ஆதார மூலமாகவும் சோடியம் குளோரைடு விளங்குகிறது. பல தொகுப்பு வினைகளுக்கு இது ஊட்டு மூலப்பொருளாகவும் உள்ளது. உறை நிலைக்கு கீழான வெப்பநிலையில் பனிக்கட்டி நீக்கியாக இது பயன்படுகிறது.

## மேற்கோள்கள்

## வெளி இணைப்புகள்

* The Salt Manufacturers Association website
* Salt United States Geological Survey Statistics and Information
* 
* Calculators: surface tensions, and densities, molarities and molalities of aqueous NaCl (and other salts)
* vapour pressure of NaCl solution
* JtBaker MSDS

பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:சோடியம் சேர்மங்கள்
பகுப்பு:வீட்டு வேதிப்பொருள்கள்
பகுப்பு:உப்புகள்
பகுப்பு:கார உலோகக் குளோரைடுகள்
பகுப்பு:பாறை உப்பு படிகக் கட்டமைப்பு
ஸ்ரீ குரு ராம் தாஸ் ஜி பன்னாட்டு விமான நிலையம்

**ஸ்ரீ குரு ராம் தாஸ் ஜி பன்னாட்டு விமான நிலையம்** அமிர்தசரஸ் நகரத்தில் இருந்து 11&nbsp;கி.மீ தூரம் வடமேற்கே அமைந்துள்ளது. இது இராஜசான்சி என்னும் ஊரில் அமிர்தசரஸ்-அஜ்னால சாலையில் அமைந்துள்ளது. அமிர்தசரஸ் நகரத்தை உருவாக்கியவரும் நான்காவது சீக்கிய குருவுமான குரு ராம் தாசின்  நினைவாகப் பெயரிடப்பட்டுள்ளது. இந்த விமான நிலையம் மூலம் பஞ்சாப், இமாச்சல பிரதேசம் மற்றும் ஜம்மு காஷ்மீர் ஆகிய மாநிலங்கள் பயன் பெறுகிறது. புதியதாக திறக்கப்பட்ட முனையம் பழைய முனையத்தை காட்டிலும் இரண்டு மடங்கு பெரியது ஆகும்.
thumb|left|வானூர்தி நிலையத்தின் முன் தோற்றம்

## புள்ளிவிவரங்கள்

## மேற்கோள்கள்


## வெளியிணைப்புகள்

பகுப்பு:இந்திய வானூர்தி நிலையங்கள்
பகுப்பு:இந்திய பன்னாட்டு வானூர்தி நிலையங்கள்
பகுப்பு:இந்திய பஞ்சாபில் உள்ள வானூர்தி நிலையங்கள்
பகுப்பு:அமிர்தசரஸ் மாவட்டம்
பகுப்பு:அம்ரித்சர்
கம்போடியாவில் போக்குவரத்து

**கம்போடியாவில் போக்குவரத்து** *(Transport in Cambodia)* போர் மற்றும் தொடர்ச்சியாக நடந்த சண்டைகளால் மிகவும் பழுதடைந்த போக்குவரத்து திட்டமாக இருந்தது. சண்டை இல்லாத காலத்தில் அவசரமாக போடப்பட்ட போதுமான வசதியும் வளர்ச்சியும் அடையாத சாலைகளாக அவை இருந்தன. நாட்டின் பல்வீனமான உள்கட்டமைப்பு வசதிகளால் அவசர மீட்பு உதவிகளைப் பெறுவதிலும் பொதுப் பொருட்களை கொள்முதல் மற்றும் விநியோகம் செய்வதில் மகத்தான இடர்பாடுகள் தோன்றின. போக்குவரத்து வலையமைப்பை மேம்படுத்தவும் பராமரிக்கவும் கம்போடியாவிற்கு சோவியத் உருசியாவின் தொழில்நுட்ப உதவியும் பொருள் உதவியும் கிடைத்தன.
 
## நெடுஞ்சாலைகள்

*மொத்தம்l - 38,257 கி.மீ (2004)
*செப்பனிட்டவை - 2,406 கி.மீ (2004)
*செப்பனிடப்படாதவை - 35,851 கி.மீ (2004)

தற்போதுள்ள ஒட்டுமொத்த சாலைகளில் 50 சதவீத சாலைகள் மற்றும் நெடுஞ்சாலைகளே தார் சாலைகளாக நல்ல நிலையில் உள்ளன. 
சுமார் 50 சதவீத சாலைகள் நொறுக்கப்பட்ட கல், கற்கள், அல்லது மேம்படுத்தப்பட்ட மண்ணால் ஆன சாலைகளாக இருந்தது. மற்றும் மீதமுள்ள சுமார் 30 சதவீத சாலைகள்  சற்றும் மேம்படுத்தப்படாமல் வழித்தடங்கள் என்ற நிலையைத் தாண்டி சற்று மேம்பட்ட சாலையாக இருந்தது.
புனோம் பென்னில் இருந்து வியட்நாம் எல்லைக்குச் செல்லும் தேசியத் தடம் எண்1 இன் ஒரு பகுதியை பழுதுபார்த்து புதியசாலையாக 1981 ஆம் ஆண்டு கம்போடியா திறந்தது. போர் காலத்தில் மிகவும் பழுதடைந்திருந்த இச்சாலை வியட்நாமிய பொறியாளர்களால் மீண்டும் புதுப்பிக்கப்பட்டது.
1980 களின் பிற்பகுதியில் கம்போடியாவின் சாலைகள் தொழில் மையமாக்கப்படாமலும் விவசாயச் சங்கத்தால் பயன்படுத்தப்படாமலும் சாலை உருவாக்கப்பட்டதன் நோக்கம் எதுவும் நிறைவேற்றப்படாமல் இருந்தது. சரக்குந்துகளும், பேருந்துகளும் போதிய அளவுக்கு இல்லாமல் இருந்தது. இருந்த சில வண்டிகளுக்கு உதிரி உறுப்புகள் இல்லாததால் அவை ஓடும் நிலையில் இல்லாமலும் இருந்தன. நிதிச்சுமை காரணமாக சாலை போடுதலும் பராமரித்தலும் புறக்கணிக்கப்பட்டன. கிளர்ச்சியாளர்கள் தொடர்ந்து பாலங்களை இடித்து சாலைகளில் பயணம் செய்வதற்கு பாதுகாப்பில்லா நிலையை ஏற்படுத்திக் கொண்டிருந்தனர். 

2006 ஆம் ஆண்டில் கம்போடியாவின் பிரதான சாலைகள் யாவும் சர்வதேச தரத்திற்கு மேம்படுத்தப்பட்டன. பெரும்பாலான சாலைகள் தற்பொழுது செப்பனிடப்பட்டுவிட்டன. தாய்லாந்து எல்லையில் பொய்பெட்டில் இருந்து சியெம் ரீப் (அங்கோர்வாட்) வரை செல்லும் பாதை தற் பொழுது அமைக்கப்பட்டு வருகிறது. 

வரைபடம் 01/2014

## தொடர்வண்டி பாதைகள்

புனோம் பென்னில் இருந்து தொடங்கும் இரண்டு தொடர் வண்டிப் பாதைகள் இங்கு உண்டு. 1000 மி.மீ (3 அடி 3 3⁄8 அங்குலம்) அளவு கொண்ட குறுகிய ஒற்றைப் பாதை மொத்தமாக 612 கிலோமீட்டர் தொலைவை இணைக்கிறது. புனோம் பென்னையும் வியட்நாமையும் இணைக்கின்ற மூன்றாவது பாதைக்கு திட்டமிடப்பட்டுள்ளது. சிங்கப்பூர் மற்றும் சீனாவில் உள்ள குன்மிங் நகரங்களுடன் இணைக்கின்ற ஒரு பாதையும், புதிய வடக்கு – தெற்கு பாதையொன்றும் திட்டமிடப்பட்டுள்ளது.

போரின் காரணமாக கவனிக்கப்படாமலும் புறக்கணிக்கப்பட்டும் வந்த தொடர்வண்டிப் பாதைகள் தற்பொழுது புதுப்பிக்கப்பட்டுள்ளன. டிரான்சு-ஆசியன் தொடர்வண்டிப்பாதை திட்டமும் திட்டமிடப்பட்டு அனைத்து நவீன வகை தொடர் வண்டிகளையும் இயக்குவதற்கும் கம்போடியா திட்டமிட்டு வருகிறது 
## மேற்கோள்கள்

## புற இணைப்புகள்
* The SihanoukVille Port
* Cambodians ride 'bamboo railway' 
* Video, photos and travel diary of Cambodia's trains by traveller Tom Grundy. 
* The Sihanoukville Airport
*National highways 
*Inland waterways in Cambodia 
*Buses in Cambodia 
*SihanoukVille Train Station

*
பகுப்பு:ஆசிய மாதக் கட்டுரைகள் நவம்பர் 2015
மூண் எம்பிரசிங் தி சன்

**மூண் எம்பிரசிங் தி சன்** இது ஒரு தென் கொரியா நாட்டு தொலைக்காட்சி தொடர் ஆகும். இந்த தொடர் 4 ஜனவரி 2012ஆம் ஆண்டு முதல் 15 மார்ச் 2012ஆம் ஆண்டு வரை எம்பிசி என்ற தொலைக்காட்சியில் புதன் மற்றும் வியாழக்கிழமைகளில் தென் கொரியா நாட்டு நேரப்படி இரவு 9:55 மணிக்கு ஒளிபரப்பாகி 20 அத்தியாயங்களுடன் நிறைவடைந்தது.

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 16 செப்டம்பர் 2015ஆம் ஆண்டு முதல் 30 அக்டோபர் 2015ஆம் ஆண்டு வரை திங்கள் முதல் வெள்ளி வரை தினமும் இரவு 9 மணிக்கு புதுயுகம் தொலைக்காட்சியில் ஒளிபரப்பானது.

## மேற்கோள்கள்

## வெளி இணைப்புகள்
* ''Moon Embracing the Sun'' official MBC website
* ''Moon Embracing the Sun'' at MBC Global Media
* 
* 

பகுப்பு:முன்குவா ஒலிபரப்பு கார்ப்பரேஷன் தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2012 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:2012 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:தென் கொரிய வரலாற்றுத் தொலைக்காட்சி தொடர்கள்
பகுப்பு:தென் கொரிய கற்பனை தொலைக்காட்சி தொடர்கள்
பகுப்பு:புதுயுகம் தொலைக்காட்சி நாடகங்கள்‎
ஜாங் டோங்-கன்

**ஜாங் டோங்-கன்** () (பிறப்பு: மார்ச் 7, 1972) ஒரு தென் கொரியா நாட்டு நடிகர் ஆவார். இவர் 1992ஆம் ஆண்டு முதல் மாடல், ரெடி கோ, லவ், கோஸ்ட், அ ஜென்டில்மேன்ஸ் டிக்னிட்டி போன்ற பல தொடர்களில்களிலும் மற்றும் பிரண்ட், பிராமிஸ், மை வே, போன்ற பல திரைப்படங்களிலும் நடித்ததன் மூலம் புகழ் பெற்ற நடிகர் ஆனார்.

## மேற்கோள்கள்

## வெளி இணைப்புகள்
* Jung Il-woo official website
* 

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
சப்பானிய நாடாளுமன்றம்

**சப்பானிய நாடாளுமன்றம்** (*National Diet*, யப்பானியம்: 国会, *கொக்காய்*) எனப்படுவது சப்பானின் ஈரவை நாடாளுமன்ற அமைப்பாகும். டயட் என்ற வார்த்தை இலத்தீன் மொழியிலிருந்து உருவாக்கப்பட்ட வார்த்தையாகும். அதற்கு சட்டமன்றம் என்ற பொதுவான அர்த்தம் தருவதாக இருக்கின்றது.

## அமைப்பு
தேசிய டயட், இரு அவைகளைக் கொண்ட நாடாளுமன்றம் ஆகும். இது, 480 உறுப்பினர்களைக் கொண்ட கீழவை சபை என்று அழைக்கப்படும் பிரதிநிதிகள் சபையையும், 242 உறுப்பினர்களைக் கொண்ட மேலவை சபை என்று அழைக்கப்படும் கவுன்சிலர் அவையையும் உள்ளடக்கியது. இரண்டு அவைகளின் உறுப்பினர்களும் ஒரே நேரத்தில் மக்களால் தேர்ந்தெடுக்கப்படுகின்றனர். பிரதிநிதிகள் சபை உறுப்பினர்கள் நான்கு ஆண்டுகளுக்கு ஒரு தடவையும், கவுன்சிலர் அவை உறுப்பினர்கள் ஆறு ஆண்டுகளுக்கு ஒரு முறையும் மக்களால் தெரிவு செய்யப்படுகின்றனர். 20 வயதுக்கு மேற்பட்ட அனைவருக்கும் வாக்குரிமை உண்டு.

## பொறுப்புகள்
தேசிய டயட்டின் முக்கிய பொறுப்பு பிரதம அமைச்சரைத் தேர்ந்தெடுத்தல் மற்றும் சட்டங்களைத் தாக்கல் செய்வதாகும். பிரதம அமைச்சரே அரசின் தலைவர் ஆவார். தெரிவு செய்யப்பட்ட உறுப்பினர்களிலிருந்து நாடாளுமன்றத்தினால் தெரிவு செய்யப்படும் ஒருவரைப் பிரதம அமைச்சராகப் பேரரசர் நியமிப்பார். பிரதம அமைச்சர் நாட்டின் அமைச்சர்களைத் தெரிவு செய்வதற்கும், பதவியில் இருந்து நீக்குவதற்குமான அதிகாரம் உடையவர்.

## வரலாறு, அமைவிடம்
அரசியல் சட்டப்படி 1889 ஆம் ஆண்டில் இம்பீரியல் டயட் என்ற பெயரில் பாராளுமன்றம் ஏற்படுத்தப்பட்டு செயல்படத் தொடங்கியது. மெய்ஜி அரசியலமைப்பு என்று அழைக்கப்படும் ஜப்பான் நாட்டின் அரசியலைப்பை உருவாக்கி நடைமுறைப்படுத்தும்போது டயட் ஆரம்பிக்கப்பட்டது. தேசிய டயட் கட்டடம் டோக்யோ நகரில் சியோடா என்ற இடத்தில் அமையப்பெற்றுள்ளது.


File:The Diet.jpg|தேசிய டயட்டின் இருஅவைகள் கூட்டம்  
File:Japanese Houses of Parliament, 1905.jpg|1905 -ல் டயட் கட்டடம்.
File:Imperial Diet WDL2938.png|Imperial Diet WDL2938


## வெளி இணைப்புகள்

* National Diet Library: Diet and Parliaments  has the Diet minutes (in Japanese) and additional information.

பகுப்பு:சப்பான்